UDKAST

Bekendtgørelse for Grønland om indbetaling og tilbagebetaling af gebyrer for at indgive ansøgninger på områderne vedrørende familiesammenføring, tidsubegrænset opholdstilladelse og religiøse forkyndere m.v.
I medfør af § 9 b, stk. 2 og 11, i anordning om ikrafttræden for Grønland af udlændingeloven, jf. anordningsbekendtgørelse nr. 184 af 14. februar 2025, som ændret ved anordning nr. 704 af 26. august 2026, og efter forhandling med Grønlands landsstyre, fastsættes:
Kapitel 1
Indbetaling
§ 1. Gebyr efter § 3, stk. 2-8, skal indbetales til Udlændingestyrelsen på en af styrelsen anvist måde.
§ 2. Gebyr efter § 9 b, stk. 4, 1. pkt., i udlændingeloven som sat i kraft for Grønland ved kongelig anordning for indgivelse af ansøgning om genoptagelse af en sag, hvor Udlændingestyrelsen har truffet afgørelse på baggrund af en ansøgning omfattet af § 3, stk. 2-8, skal indbetales til Udlændingestyrelsen på en af styrelsen anvist måde.
§ 3. Betaling efter §§ 1-2 skal ske i danske kroner eller euro.
Stk. 2. Med virkning for perioden X. november 2026 til 31. december 2026 fastsættes gebyret for indgivelse af ansøgning om opholdstilladelse efter § 9, stk. 1, nr. 2-4, eller § 9, stk. 2, nr. 1, 4 eller 7, i udlændingeloven som sat i kraft for Grønland ved kongelig anordning, som følge af familiemæssig tilknytning til en person bosiddende i Grønland til 8.490,00 kr. (svarende til 1.138,07 euro, idet en eurokurs på 746 er lagt til grund for beregningen), jf. dog stk. 3, nr. 2, og stk. 4.
Stk. 3. Med virkning for perioden X. november 2026 til 31. december 2026 fastsættes gebyret for indgivelse af ansøgning til 10.760,00 kr. (svarende til 1.442,36 euro, idet en eurokurs på 746 er lagt til grund for beregningen) i følgende tilfælde:
1) Indgivelse af ansøgning om opholdstilladelse og forlængelse af opholdstilladelse efter § 9, stk. 2, nr. 4, i udlændingeloven som sat i kraft for Grønland ved kongelig anordning, som religiøs forkynder og lign.
2) Indgivelse af ansøgning om opholdstilladelse og forlængelse af opholdstilladelse efter § 9, stk. 2, nr. 4, i udlændingeloven som sat i kraft for Grønland ved kongelig anordning, som medfølgende familiemedlem til en person, der har fået opholdstilladelse i Grønland efter § 9, stk. 2, nr. 4, i udlændingeloven som sat i kraft for Grønland ved kongelig anordning, som religiøs forkynder og lign.
Stk. 4. Med virkning for perioden X. november 2026 til 31. december 2026 fastsættes gebyret til 2.045,00 kr. (svarende til 274,13 euro, idet en eurokurs på 746 er lagt til grund for beregningen) for indgivelse af ansøgning om opholdstilladelse efter § 9, stk. 2, nr. 1, i udlændingeloven som sat i kraft for Grønland ved kongelig anordning, når opholdstilladelsen gives med henblik på adoption, hvor adoptionsansøgeren er godkendt som adoptant, hvor barnet ligger inden for godkendelsen, og hvor adoptionsansøgeren har samtykket i at modtage barnet.
Stk. 5. Med virkning for perioden X. november 2026 til 31. december 2026 fastsættes gebyret for indgivelse af ansøgning om forlængelse af en opholdstilladelse meddelt efter § 9, stk. 1, nr. 2-4, eller § 9, stk. 2, nr. 1, 4 eller 7,  i udlændingeloven som sat i kraft for Grønland ved kongelig anordning, som følge af familiemæssig tilknytning til en person bosiddende i Grønland til 5.435,00 kr. (svarende til 728,55 euro, idet en eurokurs på 746 er lagt til grund for beregningen), jf. dog stk. 3, nr. 2, og stk. 6.
Stk. 6. Med virkning for perioden X. november 2026 til 31. december 2026 fastsættes gebyret til 1.815,00kr. (svarende til 243,30 euro, idet en eurokurs på 746 er lagt til grund for beregningen) for indgivelse af ansøgning om forlængelse af en opholdstilladelse efter § 9, stk. 2, nr. 1, i udlændingeloven som sat i kraft for Grønland ved kongelig anordning, når opholdstilladelsen gives med henblik på adoption, hvor adoptionsansøgeren er godkendt som adoptant, hvor barnet ligger inden for godkendelsen, og hvor adoptionsansøgeren har samtykket i at modtage barnet.
Stk. 7. Med virkning for perioden X. november 2026 til 31. december 2026 fastsættes gebyret for indgivelse af ansøgning til 4.970,00 kr. (svarende til 666,22 euro, idet en eurokurs på 746 er lagt til grund for beregningen) i følgende tilfælde:
1) Indgivelse af ansøgning om tidsubegrænset opholdstilladelse på grundlag af en opholdstilladelse meddelt efter § 9, stk. 1, nr. 2-4, eller § 9, stk. 2, nr. 1, 4 eller 7, i udlændingeloven som sat i kraft for Grønland ved kongelig anordning, som følge af familiemæssig tilknytning til en person bosiddende i Grønland.
2) Indgivelse af ansøgning om tidsubegrænset opholdstilladelse på grundlag af en opholdstilladelse meddelt efter § 7 eller § 9, stk. 2, nr. 2, i udlændingeloven som sat i kraft for Grønland ved kongelig anordning, eller hvis udlændingen har fået opholdstilladelse af ganske særlige grunde, jf. § 9, stk. 2, nr. 4, i udlændingeloven som sat i kraft for Grønland ved kongelig anordning, og udlændingen tidligere har søgt om asyl, jf. § 7 i udlændingeloven som sat i kraft for Grønland ved kongelig anordning.
3) Indgivelse af ansøgning om tidsubegrænset opholdstilladelse på grundlag af en opholdstilladelse meddelt efter § 9, stk. 2, nr. 4, i udlændingeloven som sat i kraft for Grønland ved kongelig anordning, som religiøs forkynder og lign.
Stk. 8. Med virkning for perioden X. november 2026 til 31. december 2026 fastsættes gebyret for indgivelse af ansøgning om tidsubegrænset opholdstilladelse på grundlag af en opholdstilladelse meddelt efter § 9, stk. 2, nr. 3 eller 4, i udlændingeloven som sat i kraft for Grønland ved kongelig anordning, som følge af beskæftigelsesmæssige eller erhvervsmæssige hensyn i Grønland, som studerende eller med henblik på praktik- eller au pair-ophold, eller som medfølgende familiemedlem til en person, der har fået opholdstilladelse i Grønland som studerende eller på baggrund af beskæftigelse, til 7.570,00 kr. (svarende til 1.014,75 euro, idet en eurokurs på 746 er lagt til grund for beregningen).
Stk. 9. Med virkning fra den X. november 2026 til 31. december 2026 udgør det i § 9 b, stk. 4, 1. pkt., i udlændingeloven som sat i kraft for Grønland ved kongelig anordning, nævnte beløb ved indgivelse af ansøgning om genoptagelse af en sag, hvor Udlændingestyrelsen har truffet afgørelse på baggrund af en ansøgning omfattet af stk. 2-8 1.040,00 kr. (svarende til 139,41 euro, idet en eurokurs på 746 er lagt til grund for beregningen).
Stk. 10. Med virkning fra den X. november 2026 til 31. december 2026 udgør det i § 9 b, stk. 7, 1. pkt., i udlændingeloven som sat i kraft for Grønland ved kongelig anordning, nævnte beløb 270,00 kr. (svarende til 36,19 euro, idet en eurokurs på 746 er lagt til grund for beregningen).
§ 4.  Betaling efter §§ 1-2 skal være ledsaget af oplysning fra betaleren om det relevante sagsbestillings-id. Ved sagsbestillings-id forstås et unikt nummer, der trækkes i udlændingemyndighedernes sagsbestillingssystem med henblik på, at ansøgningen kan sammenkædes med betalingen. Udlændingemyndighederne bistår i fornødent omfang med trækning af sagsbestillings-id. 
Kapitel 2
Tilbagebetaling
§ 5. Gebyr, der er indbetalt for indgivelse af en ansøgning som nævnt i § 3, stk. 2-8, tilbagebetales, hvis 
1) ansøgningen er indgivet af en person, der ikke er berettiget til at indgive ansøgningen, 
2) Danmarks internationale forpligtelser kan tilsige, at ansøgningen skal tillades indgivet uden betaling af gebyr, jf. § 9 b, stk. 1, i udlændingeloven som sat i kraft for Grønland ved kongelig anordning,
3) ansøgningen afvises efter § 9 b, stk. 7, i udlændingeloven som sat i kraft for Grønland ved kongelig anordning, eller
4) ansøgningen afvises på andet grundlag end manglende gebyrbetaling.
Stk. 2. Ved tilbagebetaling efter stk. 1, nr. 4, refunderes det indbetalte gebyr fratrukket et beløb, jf. § 9 b, stk. 6, i udlændingeloven som sat i kraft for Grønland ved kongelig anordning, som med virkning fra den X. november 2026 udgør 1.040,00 kr. (svarende til 139,41 euro, idet en eurokurs på 746 er lagt til grund for beregningen).
§ 6. Gebyr, der er indbetalt for indgivelse af ansøgning om genoptagelse af en sag, hvor Udlændingestyrelsen har truffet afgørelse på baggrund af en ansøgning omfattet af § 3, stk. 2-8, tilbagebetales, hvis
1) ansøgningen om genoptagelse er indgivet af en person, der ikke er berettiget til at anmode om genoptagelse af sagen,
2) ansøgningen om genoptagelse afvises efter § 9 b, stk. 8, 1. pkt., i udlændingeloven som sat i kraft for Grønland ved kongelig anordning, eller
3) ansøgningen om genoptagelse imødekommes.
§ 7. Tilbagebetaling efter §§ 5-6 sker ved overførsel til en bankkonto, som ansøger har anvist, eller til det betalings- eller kreditkort, som er blevet benyttet ved indbetalingen af gebyret. Tilbagebetaling efter §§ 5-6 foretages så vidt muligt i den valuta, hvorved betaling er sket. 
Kapitel 3
Ikrafttræden
§ 8. Bekendtgørelsen træder i kraft den X. november 2026.

